CyberAgent

adalah sebuah syarikat pengiklanan digital Jepun. ia diasaskan pada 1998 oleh Susumu Fujita dan beribu pejabat di Shibuya, Tokyo. Syarikat ini dimiliki oleh Susumu Fujita dengan pegangan syarikat pada 20.50%; Fujita merupakan wakil pengarah manakala Yusuke Hidaka adalah naib pengerusi eksekutif.

Syarikat CyberAgent disenaraikan di dalam Bursa Saham Tokyo dan merupakan salah satu konstituen dalam saham Nikkei 225 sejak tahun 2000. 

Pada tahun 2016, syarikat ini telah menubuhkan perkhidmatan penstriman secara siaran langsung yang dipanggil  .  Pada 1 April tahun 2016 perkhidmatan itu telah dipindahkan kepada salah satu anak syarikat CyberAgent iaitu syarikat AbemaTV dan nama penstriman tersebut ditukar kepada AbemaTV FRESH!  Pada 26 Jun tahun 2018, nama perkhidmatan tersebut ditukar lagi kepada FRESH LIVE .  Perkhidmatan itu mula ditutup secara beransur bermula pada 12 Februari tahun 2019 dengan menghalang penciptaan saluran baharu dan  segala pengarkiban dan fungsi lain di saluran sedia ada mula ditutup. Penutupan sepenuh perkhidmatan tersebut adalah pada 30 November tahun 2020 setelah ia diumumkan pada 9 Oktober 2020. Sejak tahun 2019, CyberAgent telah menyepadukan perkhidmatan dengan OPENREC.tv, salah satu lagi perkhidmatan penstriman siaran langsung yang dikendalikan oleh anak syarikat CyberAgent iaitu CyberZ, dan beberapa saluran yang sedia ada sudah berhijrah ke perkhidmatan itu.

Kontroversi dan kritikan 
Pada April tahun 2015, salah seorang bekas pekerja syarikat CyberAgent telah menuduh syarikat tersebut telah mencuri artikel dan imej tanpa kebenaran, memberikan sumber petikan yang tidak sesuai, dan pemasaran gerila. BuzzFeed Japan juga menuduh syarikat itu untuk perkara yang sama tetapi dakwaan kemudiannya dinafikan.   

Pada musim luruh tahun 2016, tapak web maklumat penjagaan kesihatan DeNA "WELQ" telah menghadapi masalah disebabkan kandungan yang tidak sesuai dan petikan yang tidak sesuai, dan dalam tempoh dari 1 hingga 2 Disember 2016, beribu-ribu artikel yang berkaitan dengan perubatan dan kesihatan yang berkaitan dengan katakunci "Spotlight" dan beberapa peratus daripada kira-kira 35,000 artikel berkaitan oleh pengguna S telah dipadamkan. Syarikat CyberAgent menjelaskan bahawa artikel milik persendirian itu ditulis oleh pengguna berdaftar, walaubagaimanapun tuntutan syarikat tersebut tidak dapat disahkan sepenuhnya. Sebagai langkah pengjagaan, syarikat tersebut telah memadam semua artikel yang disiarkan termasuk artikel yang ditulis oleh penggun berdaftar. Lebih kurang 100,000 artikel telah dipadamkan.

Rujukan

Pautan luar 

 Laman web rasmi 
 Laman web rasmi bahasa Inggeris

Penerbit permainan video
Syarikat pembangunan permainan video
Syarikat permainan video Jepun
Syarikat multinasional berpusat di Jepun
Syarikat media Jepun
Syarikat hiburan Jepun
Syarikat tersenarai dalam Bursa Saham Tokyo
Rencana yang mengandungi teks bahasa Jepun